තරුණියක් බියවද්දා ඇයට ලිංගික අපරාධයක් සිදුකිරීමේ අරමුණින් එම තරුණිය පොළඹවා ගැනීමට තැත් කළේ යැයි චෝදනා ලැබූ සැකකරුවකුට එරෙහිව වාද්දුව පොලිසිය පැවරූ නඩුවක විභාගය පාණදුර මහේස්ත්‍රාත් ආර්. එස්. ඒ. දිසානායක මහතා විසින් කල් දමන ලදී.වාද්දුව ගාලු පාරේ ධාවනය වූ පෞද්ගලික බස්රියක සිටි තරුණියකගේ ඡායාරූපයක් කැමරාවක් සහිත ජංගම දුරකථනයකින් ඡායාරූපගත කර ඇය බියවද්දා අතවරයක් කිරීමට තැත් කළේ යැයි සැකකරු චෝදනා ලැබ සිටියේය.සැකකරු අත්අඩංගුවට ගෙන අධිකරණයට ඉදිරිපත් කළේ වාද්දුව පොලිසියේ සැරයන් සුගත් ප්‍රනාන්දු සහ කොස්තාපල් අනුරුද්ධ පලිහේන (77179) යන නිලධාරීන් විසිනි.රුපියල් 5000ක ශරීර ඇපයක් මත විත්තිකරු මුදා හැරිණි..